

**SRDCE NA DLANI**

**Premiéra: 31.3.2022**

ČR, 2022

**Scenár a réžia:** Martin Horský

**Producent:** Tomáš Hoffman

**Kamera:** Jan Drnek

**Hrajú:** Vladimír Polívka, Eliška Balzerová, Matouš Ruml, Jana Pidrmanová, Boleslav Polívka, Kristína Svarinská, Veronika Khek Kubařová, Jenda Čadil, Petr Vaněk, Hynek Čermák, Jaroslava Kretchmerová, Pavla Tomicová, Marek Taclík, Jaromír Nosek

**Komédia od tvocov hitu ŽENY V BEHU**

Láske na veku, ani mieste nezáleží. Nikdy nevieme, kedy a kde nás stretne. Môžeme sa zamilovať v škôlke, na dôchodku, na ulici, v parku. Kedykoľvek a kdekoľvek.

Josef **(Boleslav Polívka)** sa teší, že si po odchode do penzie konečne splní svoj dávny sen a stane sa pouličným klaunom. Svojím šarmom očarí aj ráznu Marušku **(Eliška Balzerová)**, majiteľku pojazdnej kaviarne. Akoby sa tí dvaja hľadali celý život. Ale nie je na osudovú lásku predsa len trochu neskoro? Navyše sa k Jozefovi do vily práve sťahuje jeho dcéra Anička **(Jana Pidrmanová)** aj s päťročným Honzíkom. Domnieva sa, že s chlapmi definitívne skončila, ale stretnutie s dávnou láskou Pavlom **(Matouš Ruml),** ju zasiahne priamo do srdca.

K Honzíkovi do škôlky nastupuje nové dievčatko Evička. Honzík prvýkrát zažíva pocity spojené s láskou, úplne sa v nich neorientuje a tak zbiera rady od mamičky, dedka Jozefa alebo sympatického strýka Karla **(Vladimír Polívka)**. Aj toho stretne v škôlke láska, keď sa zamiluje do Honzíkovej pani učiteľky Elišky **(Kristína Svarinská).** A aby toho zbližovania nebolo málo, Karlov basset Valček si veľmi rozumie s Eliškinou bassetkou Šalinou.

Láska prináša do životov našich hrdinov nádej a krásu, ale aj komplikácie a prekážky, ktoré budú musieť s úsmevom a dobrou vôľou prekonať.

„*V komédii* **Srdce na dlani** *sa prepletá niekoľko príbehov o láske, ktoré temperamentne zasiahnu do života starších, mladších aj najmladších hrdinov. A zamilujú sa dokonca aj basseti Valček a Šalina. Verím, že naša nová komédia urobí divákom v kinách radosť a poteší ich rovnako ako* ***Ženy v behu****,“ odkazuje divákom režisér a scenárista* ***Martin* Horský.**

Prístupnosť: bez obmezenia

Žáner: komédia

Verze: česká

Stopáž: 95 min

Formát: 2D DCP, zvuk 5.1